C 152/134
SK
Úradný vestník Európskej únie
6.4.2022
Stanovisko Európskeho hospodárskeho a sociálneho výboru – Návrh smernice Európskeho parlamentu a Rady o energetickej efektívnosti (prepracované znenie) [COM(2021) 558 final – 2021/0203 (COD)] (2022/C 152/22)
Spravodajkyňa: Alena MASTANTUONO
Konzultácia
Európsky parlament, 13. 9.
2021 Rada Európskej únie, 20. 9.
2021
Právny základ
článok 194 ods.
2 a článok 304 Zmluvy o fungovaní Európskej únie
Príslušná sekcia
sekcia pre dopravu, energetiku, infraštruktúru a informačnú spoločnosť
Prijaté v pléne
9. 12.
2021
Plenárne zasadnutie č.
565
Výsledok hlasovania (za/proti/zdržalo sa)
118/1/3
1.
Závery a odporúčania 1.1.
EHSV víta návrh na prepracovanie smernice o energetickej efektívnosti, keďže tento návrh sa zaoberá oblasťou činnosti, ktorá je kľúčová pre dosiahnutie úplnej dekarbonizácie hospodárstva a spoločnosti EÚ.
1.2.
EHSV víta záväzný charakter nového cieľa EÚ.
EHSV si uvedomuje, že čoraz náročnejšie ciele energetickej efektívnosti na úrovni EÚ, v rámci ktorých sa od členských štátov požaduje, aby do roku 2030 znížili spotrebu energie o 9 % v porovnaní s prognózami referenčného scenára z roku 2020, sú neľahké a ambiciózne.
Podľa správy o pokroku za rok 2020 (1) len 12 členských štátov viac-menej splnilo svoje indikatívne národné ciele do roku 2020.
1.3.
Pandémia COVID-19 oslabila kolektívne úsilie EÚ a určite bude mať ďalšie dôsledky, pokiaľ ide o splnenie vyšších cieľov.
Dosiahnutie indikatívnych národných príspevkov si vyžiada väčšie úsilie všetkých členských štátov a mali by sa pritom zohľadniť rozdielne okolnosti každého členského štátu.
1.4.
EHSV opakuje svoj postoj vyjadrený v stanovisku k európskemu klimatickému predpisu (2), že cieľom by malo byť dosiahnuť čo možno najvyššie zníženie emisií skleníkových plynov pri čo možno najnižších sociálno-ekonomických nákladoch.
EHSV odporúča v prípade potreby kombinovať nástroje zlučiteľné s vhodne regulovanými trhovými a finančnými opatreniami vrátane finančných nástrojov s podporou viacročného finančného rámca a nástroja NextGenerationEU s cieľom prispieť k efektívnejšiemu energetickému prostrediu.
1.5.
EHSV víta vedúcu úlohu verejného sektora vrátane miestnych a regionálnych samospráv, ktorá je stanovená v navrhovanom prepracovanom znení smernice o energetickej efektívnosti, a zdôrazňuje, že si vyžiada dostatočnú finančnú a technickú pomoc, ako aj vyškolených pracovníkov.
Výbor súhlasí s opatreniami týkajúcimi sa obnovy a znižovania spotreby energie, ktoré má prijať verejný sektor, a považuje ich za pomoc sektoru stavebníctva, konkrétne MSP, a za stimul na vývoj a zavádzanie nových technológií a tvorbu pracovných miest v rámci iniciatívy „vlna obnovy“.
1.6.
EHSV oceňuje aj väčší dôraz na informovanie a posilnenie postavenia spotrebiteľov napríklad v oblasti zmluvných požiadaviek alebo používania jasného a zrozumiteľného jazyka.
Zdôrazňuje dôležitú úlohu občianskej spoločnosti v informačných kampaniach o prínosoch energetickej efektívnosti.
(1) (2)
COM(2020) 564 final.
Ú. v.
EÚ C 364, 28.10.2020, s. 143.